Վիլյամ Հըրթ

**Վիլյամ Հըրթ**  (, ), ամերիկացի դերասան։ Առավել հայտնի է եղել 1980-ական թվականներին՝ վարպետորեն մարմնավորելով հոգեբանորեն բարդ կերպարների շատ լայն շրջանակ։

## Կենսագրություն
Հըրթը ծնվել է Վաշինգտոնում, սակայն մանկությունն անցկացրել է Օվկիանիայում։ Հայրը դիվանագետ էր։ Ծնողների ամուսնալուծությունից հետո Հըրթի մայրն ամուսնացել է Time և Life ազդեցիկ ամսագրերի սեփականատիրոջ հետ։ Վիլյամն ամուսնացել է սկսնակ դերասանուհի Մերի Բեթ Հըրթի հետ, Լոնդոնում սովորել է դերասանական արվեստ։ Կնոջ հետ ամուսնալուծությունից հետո մոտոցիկլետով գնացել է Էշթոնի Շեքսպիրյան փառատոնին, որտեղ խաղացել է իր առաջին նշանավոր դերը՝ Համլետը։ Դրանից հետո կարողացել է տեղ գտնել Նյու Յորքի թատրոններից մեկում։

Հըրթը կինոյում առաջնելութել է՝ կերտելով գլխավոր դերերից մեկը Քեն Ռասելի «Վերափոխված վիճակ» (1980) ֆանտաստիկ ֆիլմում։ «Մարմնի ջերմություն» ֆիլմում (1981) նկարահանվելուց հետո Հըրթին սկսել են անվանել նոր սեքս խորհրդանիշ։ Սակայն դերասանին գրավում էին ավելի քիչ միանշանակ դերեր, ինչպիսիք են «Սարդ-կնոջ համբույրը» դրաման (1985), որի համար նա ստացել է «Օսկար» և BAFTA մրցանակները, ինչպես նաև Կաննի կինոփառատոնի մրցանակ՝ որպես լավագույն դերասան։

1980-ական թվականների վերջին Հըրթի կինոկարիերան վերելք է ապրել։ Նա կրկին առաջադրվել է «Օսկարի» «Փոքր Աստծո զավակները» (1986) և «Հեռուստալուրեր» (1987) ֆիլմերի համար։ Քննադատները գնահատել են նաև «Ակամա զբոսաշրջիկը» (1988) և «Երբ կգա աշխարհի վերջը» (1991) ֆիլմերում նրա աշխատանքը։

Հըրթի անձնական կյանքն այս շրջանում առանձնանում էր առանձնահատուկ խճճվածությամբ։ Մարլի Մեթլինի հետ անցողիկ կապից բացի նա դուստր է ունեցել հայտնի ֆրանսիացի դերասանուհի Սանդրին Բոններից, երկու որդի՝ Հեյդի Հենդերսոնից և ևս մեկ որդի՝ քաղաքացիական կնոջից՝ պարուհի Սանդրա Ջենինգսից։

1990-ական թվականների ընթացքում Հըրթը ֆիլմերում համեմատաբար հազվադեպ է նկարահանվել՝ նախընտրելով աշխատել հեռուստատեսության համար։ Նրա վերադարձը Հոլիվուդ սկսվել է 2001 թվականին, երբ Սթիվեն Սփիլբերգը  նրան հրավիրել է «Արհեստական բանականություն» (2001) ֆանտաստիկ բլոկբաստերում առանցքային դեր կատարելու համար։ Դրանից հետո Հըրթը խաղացել է Սթիվեն Գեգանի «Սիրիանա» և Ռոբերտ Դե Նիրոյի «Կեղծ գայթակղություն» ֆիլմերում, իսկ նրա կարճ, բայց արտահայտիչ դերը «Արդարացված դաժանություն» (2005) ֆիլմում առաջադրվել է Օսկարի։ Որոշ քննադատներ նշել են, որ Հըրթի կերպարը ֆիլմում հայտնվում է ընդամենը 10 րոպեով, ինչը, սակայն, ակադեմիկոսներին չի խանգարել դերասանին մրցանակի առաջադրելու ցանկությանը։

## Ֆիլմագրություն

* 1980՝ Վերափոխված վիճակ / *Altered States* Altered States
* 1981՝ Վկա / *Eyewitness*
* 1981՝ Մարմնի ջերմություն / *Body Heat*
* 1983՝ Մեծ հիասթափություն / *The Big Chill*
* 1983՝ Գորկու Այգին / *Gorky Park*
* 1985՝ Սարդ-կնոջ համբույրը / *Kiss of the Spider Woman*
* 1986՝ Փոքր Աստծո զավակները / *Children of a Lesser God *
* 1987՝ Հեռուստալուրեր / *Broadcast News*
* 1988՝ Պատահական զբոսաշրջիկը / *The Accidental Tourist*
* 1991՝ Երբ կգա աշխարհի վերջը / *Until the End of the World*
* 1991՝ Բժիշկը / *The Doctor*
* 1992՝ Ժանտախտ / *The Plague*
* 1994՝ Երկրորդ տեղում / *Second Best*
* 1995՝ Ծուխ / *	Smoke*
* 1996՝ Ջեյն Էյր / *Jane Eyre*
* 1996՝ Մայքլ / *Michael*
* 1996՝ Նյու Յորքի օթոցը / *A Couch in New York*
* 1998՝ Տիեզերքում կորածները / *Lost in Space*
* 1998՝ Մութ քաղաք / *Dark City*
* 1999՝ Չորրորդ հարկ / *The 4th Floor*
* 2000՝ Ավազաբլուր / *Frank Herbert's Dune*
* 2002՝ Անմահները / *Tuck Everlasting*
* 2001՝ Հազվագյուտ թռչուններ / *Rare Birds*
* 2001՝ Արհեստական բանականություն / *A.I. Artificial Intelligence*
* 2004՝ Խորհրդավոր անտառ / *The Village *
* 2005՝ Սիրիանա / *Syriana*
* 2005՝ Արդարացված դաժանություն / *A History of Violence*
* 2005՝ Անհաջողակը / *Neverwas*
* 2006՝ Կեղծ գայթակղություն / *The Good Shepherd*
* 2006՝ Գիշերային մղձավանջներ և ֆանտաստիկ տեսլականներ (Ջեյսոն Ռանշոու) / *The Legend of Sasquatch*
* 2007՝ Վայրի պայմաններում / *Into the Wild *
* 2007՝ Աղմուկ / *Noise*
* 2007՝ Ո՞վ եք դուք, պարոն Բրուքս / *	Mr. Brooks*
* 2008՝ Հրետակոծման կետ (ԱՄՆ նախագահ Հենրի Էշթոն) / *Vantage Point*
* 2008՝ Անհավատալի Հալկ (գեներալ Թադեուս Ռոս) / *The Incredible Hulk*
* 2008՝ Երջանկության Դեղին թաշկինակը / *The Yellow Handkerchief*
* 2010՝ Ռոբին Հուդ (Վիլյամ Մարշալ, Պեմբրուքի 1-ին կոմս) / *Robin Hood*
* 2011՝ Փլուզումն անընդունելի է. փրկելով Ուոլ սթրիթը (Հենրի Պոլսոն, ԱՄՆ ֆինանսների նախարար) / *Too Big to Fail*
* 2011՝ Մոբի Դիք (կապիտան Ախաբ) / *Moby-Dick*
* 2013՝ Հյուր (Ջեբ Ստրայդեր) / *The Host*
* 2013՝ Օրեր ու գիշերներ / *Days and Nights*
* 2013՝ Մարտահրավեր նետողը (Ռիչարդ Ֆեյնման) / *The Challenger*
* 2014՝ Էլեանոր Ռեգբիի անհետացումը (Ջուլիան Ռեգբի) / *The Disappearance of Eleanor Rigby*
* 2014՝ Սերը ժամանակի միջով (Այզեք Փենն) / *Winter's Tale*
* 2016՝ Բեովուլֆ (Հրոտգար) / *Beowulf: Return to the Shieldlands*
* 2016՝ Կապիտան Ամերիկա։ Քաղաքացիական պատերազմ (ԱՄՆ պետքարտուղար Թադեուս Ռոս) / *Captain America:
Civil War*
* 2016՝ Կամքի ուժ (Ջերեմի Մահոնի) / *Race*
* 2018՝ Վրիժառուները։ Անվերջության պատերազմ (ԱՄՆ պետքարտուղար Թադեուս Ռոս) / *Avengers: Infinity War*
* 2018՝ Քոնդոր (Բոբ Պատրիջ) / *Condor *
* 2019՝ Վրիժառուները. Վերջնախաղ (ԱՄՆ պետքարտուղար Թադեուս Ռոս) / *Avengers: Endgame*
* 2020՝ Սև այրի (ԱՄՆ պետքարտուղար Թադեուս Ռոս) / *Black Widow*

## Ծանոթագրություններ

## Արտաքին հղումներ

Կատեգորիա:1950 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:BAFTA մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Թաֆթս համալսարանի շրջանավարտներ
Կատեգորիա:Մարտի 20 ծնունդներ
Կատեգորիա:Վաշինգտոն քաղաքում ծնվածներ
Կատեգորիա:Քաղցկեղից մահացածներ
Կատեգորիա:Ամերիկացի տղամարդ հնչյունավորողներ